En stor, avlang, ensfarget rødbrun trebukk, kroppen gjerne mer eller mindre kledt med oransje bestøvning. Antennene er litt kortere enn kroppen hos hannen, fasettøynene er store og nyreformede. Innersiden av mandiblene og pannen er tett kledte med oransje hår. Pronotum er betydelig bredere enn langt og er trapesformet med skarpe tenner langs ytterkanten. Beina er forholdsvis lange og slanke.